Хамбург (метрополитенска област)

**Метрополитенска област Хамбург** () — една од единаесетте метрополитенски области во Германија. Го опфаќа градот-држава Хамбург, како и делови од сојузните покраини Долна Саксонија и Шлезвиг-Холштајн и во помала мера и во покраината Мекленбург-Западна Померанија.

## Историја

На 1 јануари 2006 година била отворена Канцеларијата на метрополитенската област Хамбург, како што било договорено во договорот за соработка (*Staatsvertrag über Zusammenarbeit*) помеѓу Хамбург, Долна Саксонија и Шлезвиг-Холштајн.

Слободниот и ханзеатски град Хамбург е центарот на метрополитенската област Хамбург, шестата по големина од единаесетте метрополитенски области во Германија. Метрополитенската област до последните проширувања се протегала низ долносаксонските окрузи Куксхафен, Харбург, Хајде, Лихов-Даненберг, Линебург, Ротенбург, Штаде и Илцен и окрузите во Шлезвиг-Холштајн Војводство Лауенбург, Зегеберг, Штајнбург, Штормарн, Пинеберг, Дитмаршен. Метрополитенската област на крајот на 2011 година имало вкупно околу 5,1 милион жители.

* Агломерацијата Хамбург заедно со блиските градови и општини брои околу 2,6 милиони жители.
* Сенатот на Слободниот и ханзеатски град Хамбург, долносаксонската покраинска влада и покраинската влада на Шлезвиг-Холштајн се согласиле во 1991 година, дека нивна регионална политика ќе биде засилување на заедничката соработка во Регионот Хамбург.

На почетокот на 2012 година се променил покраинскиот договор за финансирање и заедничка соработка во метрополитенската област Хамбург и од 1 мај 2012 година влегле и окрузите на Мекленбург-Западна Померанија Лудвигслуст-Пархим (овој се протега на местото на поранешниот округ Лудвигслуст) и Северозападен Мекленбург, како и округот Источен Холштајн (Шлезвиг-Холштајн), како и слободните градови Нојминстер и Либек. .

Оттогаш, метрополитенската област Хамбург опфаќа 5,1 милион жители на област од 26.000 квадратни километри.

## Географија

Во 2005, метрополитенската област Хамбург се состоела од градот-држава Хамбург, руралните окрузи на Долна Саксонија и окрузите на Шлезвиг-Холштајн, со повеќе од 800 градови и општини. Областа покривала област од 19.802 км2.

### Административна поделба

[мини|275п|[Биненалстер во Хамбург]]
[мини|275п|Приморското одморалиште [Травеминде во Либек]]
[мини|275п|Панорама на [Куксхафен]]
[мини|275п|[Висмар]]

* Окрузи и слободни градови (*Kreisfreie Städte*).
† Лудвигслуст бил припоен кон Лудвигслуст-Пархим во 2011 г.; податоци за нас. за 2010 г.


### Поголеми урбани зони

мини|Метрополитенски области во Германија
мини|250п|десно

Хамбуршката поголема урбана зона (ПУЗ) како што е одредена од програмата „Урбан Аудит“ (*Urban Audit*) на Евростат покрива област од 7.303 км2, а во 2004 година содржела 3.134.620 жители (густина на нас. 429 жители/км2). Поголемата урбана зона ги покрива само Слободниот и ханзеатски град Хамбург и непосредните окрузи со кои се граничи градот. Хамбуршката ПУЗ соодвествува на областа што ја опслужува Хамбуршкиот сообраќаен сојуз (*Hamburger Verkehrsverbund*; HVV).

* Окрузи и слободни градови.
† Не е дел од метрополитенската област Хамбург

## Наводи

## Поврзано

* Метрополитенски области во Германија

## Надворешни врски
* Метрополитенска област Хамбург — официјална страница

Категорија:Географија на Хамбург
Категорија:Географија на Долна Саксонија
Категорија:Географија на Шлезвиг-Холштајн
Категорија:Метрополитенски области во Германија
Категорија:Економија на Хамбург